# Referat af generalforsamling i Den Danske Arbejderforening for Roskilde og Sct. Jørgensbjerg d. 22. marts 2023 på INSP!, Slagteristræde 9 i Roskilde

*14 medlemmer af DDAF deltog i generalforsamlingen.*

Valg af dirigent og referent

* Keld Holm valgtes som dirigent og konstaterede, at generalforsamlingen var rettidigt indkaldt. En revideret dagsorden omdeltes på generalforsamlingen.
* Anne Haarløv valgtes som referent

1. Bestyrelsens beretning om foreningens tilstand og virke var udsendt med indkaldelsen til generalforsamling. Den blev gennemgået af Theresa Olesen, der supplerede med, at aftale med hidtidigt ejendomsadministrations firma, UBS, ophører allerede d. 1. april 2023. Det forventes suppleret med et firma, der vil stå for haven og trappevask: ’Panorama’. Kontaktdata vil komme ud til beboerne.
2. Økonomi. Revideret regnskab for 2022 og Budget for 2023 blev gennemgået af revisor Linnea Weinreich fra Trekroner Revision. Det gav anledning til enkelte spørgsmål, der også blev besvaret af hende. Regnskab og budget blev herefter godkendt.
3. Indkomne forslag

* Bestyrelsen indstillede en udligning af underskud i Legatet. Linnea Weinreich beskrev, at Legatet har en gæld til foreningen på 43.266 kr., som med fordel kan bringes ud af verden. Anne Haarløv beskrev, hvilke bindinger, der iht legatfundats og foreningens love er mht. legatet – og som blandt andet betyder, at legatet ikke umiddelbart kan nedlægges. Generalforsamlingen godkendte bestyrelsens indstilling om overførsel af 50.000 kr.fra foreningens konto til legatet.
* Bestyrelsen indstillede, og henstillede til, at et medlem af beboerrepræsentationen benyttede sig af muligheden for at stille op til valget af de ledige ordinære pladser i bestyrelsen (denne dagsordens punkt 5).
* En beboer indstillede, at ejendommen får nye blomster til haven til krukker og lignende - og flere krydderurter. Flere beboere gav udtryk for opbakning til dette. Bestyrelsen gav tilsagn om at se positivt på en eventuel ansøgning fra beboerrepræsentationen om at få et budget til denne type udgifter.

1. Valg af bestyrelse.

Bestyrelsen er på 5 medlemmer og 2 suppleanter:

* 1. Valg af formand/kvinde: Theresa Olesen blev valgt.
  2. Valg af 2 bestyrelsesmedlemmer: Anne Haarløv og Hermand Pedersen valgtes.
  3. Valg af 2 suppleanter: Claus Mellergaard blev valgt. Bestyrelsen påtager sig at undersøge muligheden for at sikre endnu en suppleant.

1. Valg af revisor

* Trekroner Revision blev valgt.

1. Valg af administrator for ejendommen Allehelgensgade 25-31

* Real Administration blev valgt.

1. Eventuelt. Under punktet blev det drøftet, hvordan huslejeopkrævningen via Betalingsservice påvirkes af skift af ejendomsadministrator – hvilket vil ske allerede pr. 1. april 2023. Bestyrelsen vil sikre, at beboerne snarest muligt får information om både dette og opgørelsen af det endelige varmeregnskab for det forløbne år (udbetaling/opkrævning).

Underskrevet af dirigent Keld Holm

***12. april 2023 Keld Holm***

…………………………………………………………………………..

*Dato og underskrift*